ABC hjálparstarf - Nytjamarkaður til styrktar ABC barnahjálp og Líknarfélagi Kærleikans

Sæl og blessuð

Í dag fékk ég bréf frá ABC hjálparstarfi vegna opnunnar á Nytjamarkaði. Skemmtileg tilviljun því í morgunn var ég beðin að fara í banka til að senda ABC peningagjöf frá Hvítasunnukirkjunni á Vopnafirði vegna erfiðleika í Nairobi í Kenýa. Eins og allir vita var framið vopnað rán á skrifstofu ABC í Nairobi í Kenýa og miklum fjármunum stolið. Öll vitum við um afleiðingarnar og hafa mörg börn verið send heim vegna þessa. Ég vona að börnin komist aftur á heimavistina sem fyrst. Ekki var hægt að senda öll börnin heim því mörg þeirra eru munaðarlaus og eiga hvergi samanstað nema hjá ABC. Endilega farið inná vef ABC hjálparstarfs og kynnið ykkur starfsemi þeirra. Slóðin er: http://www.abc.is/

Kynning á ABC hjálparstarfi tekið af vef: http://www.abc.is/ABChjalparstarf/UmABCbarnahjalp/Almennarupplysingar/

ABC hjálparstarf var stofnað árið 1988 sem íslenskt, samkirkjulegt hjálparstarf.

Tilgangurinn með stofnun þess var að veita nauðstöddum börnum varanlega hjálp og vera farvegur fyrir framlög gjafmildra Íslendinga sem skila sér óskert til umkomulausra barna í fátækari löndum.

ABC barnahjálp sér nú fyrir yfir 8000 börnum með hjálp íslenskra og nú einnig erlendra fósturforeldra, aðallega á Indlandi, Úganda, Filippseyjum, Pakistan og Kenýa. Um 5000 stuðningsaðilar styðja börn á vegum starfsins í dag. Aðeins einn aðili stendur að baki hverju barni.

Hjálpin sem veitt er felst aðallega í menntun barna sem annars ættu ekki kost á skólagöngu, en einnig er þeim séð fyrir læknishjálp, framfærslu og heimili þar sem þörf er á. Í mars 2004 var tekin ákvörðun um að breyta nafni starfsins í ABC barnahjálp sem lýsir enn betur starfseminni.

ABC barnahjálp er sjálfseignarstofnun og skilar endurskoðuðum ársreikningum til Ríkisendurskoðunar ár hvert.

Öll framlög til ABC renna óskipt til hjálpar munaðarlausum og þurfandi börnum nema þau sem sérstaklega eru gefin til rekstrar.

Bréf frá ABC hjálparstarfi:

Opnaður hefur verið Nytjamarkaður til styrktar ABC barnahjálp og Líknarfélagi Kærleikans. Markaðurinn hefur fengið nafnið Nytjamarkaðurinn og er til húsa að Faxafeni 8 (í sama húsi og Íslensku Alparnir baka til).

Á Nytjamarkaðnum eru til sölu bæði nýjar og notaðar vörur svo sem föt, heimilistæki, húsgögn og í raun allt milli himins og jarðar. Opnunartími Nytjamarkaðarins er milli 11:00 og 18:00 alla virka daga og milli 11:00 og 16:00 á laugardögum.

Nú er tilvalið tækifæri til að fara í gegnum geymsluna, bílskúrinn eða fataskápinn og athuga hvort að þar leynist ekki eitthvað sem tilvalið væri að gefa framhaldslíf á Nytjamarkaðnum. Tekið er við dóti í Faxafeni 8 á opnunartíma og einnig er hægt að láta sækja hluti sé þess óskað.

Síminn hjá Nytjamarkaðinum er 520-5500

Við hvetjum alla til þess að leggja leið sína á Nytjamarkaðinn og kanna hvort þar sé eitthvað sem hugur þess girnist og um leið styðja við og styrkja gott málefni.

Þeim sem vantar eitthvað að gera er velkomið að hafa samband við Erlu Guðrúnu framkvæmdarstjóra í síma 696-7266 eða senda mail á erla@mozaik.is og skrá sig sem sjálfboðaliða.

Endilega kíkið á bloggvini mína Andra og Árna Kærleik.

Andri Krossfari:http://andrifr.blog.is/blog/andrifr/entry/703668/#comments

Árni Kærleikur: http://arncarol.blog.is/blog/arncarol/entry/709446/#comments

Guð blessi Ísland og alla Íslendinga nær og fjær.

Kær kveðja/Rósa

Fyrri ummæli:
Gaman að hitta þig flotta kona.Drottinn blessi þig

Hæ yndislega trúsystir, ABC er á hjarta mínu og mun ég gera það sem Guð biður mig, ég mun ekki sitja hjá. Þakka þér fyrir að benda á þetta, ég kíki kannski bara á morgun í nytjamarkaðinn, er ekki opið allla daga. Takk fyrir síðast :)

Guð blessi þig og varðveiti

Þín vinkona og trúsystir.

||

Já þetta var rosalega sorglegur atburður þegar þjófar létu greipar sópa hjá hjálparstofnun, hversu lágt getur mannskepnan lagst. Vonandi komast blessuð börnin aftur á heimilið. Guð blessi þig Rósa mín og þitt góða starf sem sálgæslumaður.

||

Ofsalega sorglegt þegar svona gerist, og gott hjá þér að vekja athygli á því og auglýsa nytjamarkaðinn.

Hafðu það sem allra allra best kæra vinkona

||

Þetta er sorglegt, ég mundi styrkja þetta málefni ef ég væri aflögufær.Takk fyrir spjallið í gær Rósa mín.

Guð blessi þig

||

Takk elsku Rósa, þú ert með hjartað á réttum stað. Ég þarf að fara í borgina kem heim annaðkvöld. Guð geymi þig

||

Sæl Rósa Sálgæslumaður!

Eins og góð bloggvinkona mín hún Ásthildur gæðakona segir og er þetta allveg rétt hjá henni.

þér er annt um sálir.

litlar sálir og stórar sálir

heilar sálir og brotnar sálir.

Góður pistill og ég ætla að gera það sem ég get, Rósa mín.

Kærleikskveðja til þín og allra þinna

||

Ég varð þeirrar blessunnar aðnjótandi að heimsækja ABC heimili í Úganda 2006 allt var þar til fyrirmyndar og kom mér á óvart hvað heimilið og skólinn var stór.
Súpa og brauð í hádeginu á laugardögum til styrktar ABC

Veitingastaðurinn Basil og Lime, Klapparstíg 38 ætlar að bjóða vegfarendum upp á súpu og brauð í hádeginu á laugardögum fram að jólum. Súpan verður seld í tjaldi við veitingastaðinn og kostar 500 kr. Öll vinna og hráefni í súpuna er gefið og rennur andvirðið í neyðarsjóð ABC barnahjálpar. Súpusalan hefst laugardaginn 15. nóvember.

Við hvetjum alla sem leggja leið sína í miðbæinn að staldra við, fá sér heita súpu í hádeginu og styrkja gott málefni. Vegna gengislækkunnar krónunnar er þörfin fyrir aðstoð mikil.

||

Elsku vinkona. Þakka þér fyrir öll góðu orðin sem þú sendir mér. Ég er stoltur yfir því að vera vinur þinn og bið algóðan Guð um að vera alltaf hjá þér og með þér. Verst að hafa misst af því að hitta þig þegar þú varst í bænum, en koma tímar. Hafðu það sem allra best.

||

Sæl og blessuð Rósa frænka!!

Við styrkjum 2 drengi frá Pakistan og 1 dreng frá Kenya. Yndislegt að fá frá þeim myndir og bréf öðru hvoru!!!

Ég var einmitt að hugsa um að ég þarf að drífa mig að gera jólakort og prenta út mynd handa þeim og skrifa bréf svo það nái að berast til þeirra fyrir jólin.

Knús til alls frændfólksins þarna fyrir austan!!

Þín frænka Ása.

||

elsku vinkona, takk fyrir síðast það var svo sniðugt hjá þér að standa fyrir bloggkaffinu á Mílanó

ABC er frábært hjálparstarf ég hef verið með barn í Úganda og fékk reglulega sendar bréf einkunnir og myndir af stúlkunni sem og myndir af henni með gjafir frá mér.

Ummæli:
Knús kveðjur og góða helgi :):)

Verkefni: Hatursorðræða eða ekki
Merking: Ekki hatursorðræða